యదార్థ సంఘటనల ఆధారంగా నిర్మించినా,ఇది కల్పిత చిత్రం.
ఈ చిత్రంలో చిత్రీకరించిన సంఘటనలు
యధార్థమైనవని రూఢీ చేయడం లేదు.
ఈ చిత్రంలోని పాత్రలు, సన్నివేశాలు అన్నీ కల్పితమే.
ఎవ్వరినైనా, ఏ సంఘటనకైనా పోలి ఉంటే అది పూర్తిగా యాదృచ్ఛికమే.
పుంజులను కంప్యూటర్ గ్రాఫిక్స్ ఉపయోగించి సృష్టించడం జరిగింది.
ఈ చిత్రం చిత్రీకరణలో భాగంగా మనుషులకు కానీ, పశువులకు కానీ ఎటువంటి హానీ జరగలేదు.
19వ శతాబ్దం ఆరంభంలో, మహారాజా రంజిత్ సింగ్ వాయువ్య దిశ
నుండి ఆఫ్గన్లను పారద్రోలి సిక్కుల రాజ్యాన్ని నెలకొల్పాడు.
గులిస్తాన్ కోట
నాటి నుండి, ఆఫ్గనిస్తాన్ యువరాజు భారతదేశంలోని ఆ భాగాన్ని
వశం చేసుకోవడానికి తగిన అవకాశం కోసం వేచిచూడసాగాడు.
మహారాజు మరణం తరువాత,
బ్రిటీషు వారు ఆ ప్రాంతం మీద పట్టుకై ప్రయత్నించి
ఆఫ్గన్ తెగల చేతిలో అపారనష్టాన్ని చవిచూశారు.
జిహాద్ పేరున పఠాన్లను బ్రిటీషు వారి మీద
ఓ ముల్లా ఉసిగొల్పేవాడని చెప్పుకునేవారు.
ఆప్గన్ల భరతంపట్టగలిగేది సిక్కులేనని గ్రహించిన బ్రిటీషువారు
ఆఫ్గన్ దురాక్రమణదారులను ఎదుర్కొనడానికి సిక్ సైన్య మద్దతును కోరారు.
1890లో, సమానా పర్వతాల నడిబొడ్డున ఉన్న మూడు కోటలలో
36వ సిక్ సాయుధ నైనిక దళాన్ని మోహరించారు.
అక్కడ సారాగడీ కోట వద్ద కాపలాగా ఉన్న
ఈ సాయుధ సైనిక దళం గాథే ఇది.
1897. సమానా పర్వత శ్రేణి భారత-ఆఫ్గనిస్తాన్ సరిహద్దు
ఈ పర్వతాలు ఆప్గన్ భూభాగంలో ఉన్నాయి.
ఇవి భారతదేశానివి.
ఇక మధ్యలో, ఒక రేఖ గీసి...
సరిహద్దురేఖగా ప్రకటించారు.
-ఇదా? -అవును.
ఇంగ్లీష్ వాడిని భర్తగా, ఆప్గనిస్తాన్ పాలకుడిని భార్యగా,
అక్కడి స్థానిక పఠాన్లను
న్యాయమూర్తి అని అనుకో.
భర్త డబ్బు తీసుకొని భార్య
దీన్ని సరిహద్దుగా సమ్మతించింది.
మరి భర్తకి, భార్యకి అంగీకారం కుదిరితే,
న్యాయమూర్తికి ఏంటి సమస్య?
న్యాయమూర్తికి పాలకవర్గం పట్ల ఎప్పటినుండో ద్వేషభావం ఉంది.
అది చాలదన్నట్టుగా, భార్య ఎప్పుడూ అతడిని పిచ్చిపనులని చేయమని ప్రోత్సహిస్తూ ఉంటుంది.
ఇందులో భాగంగానే ఆఫ్గన్ రాజు, బ్రిటీషర్లకి వ్యతిరేకంగా పఠాన్లను ఉసిగొల్పుతున్నాడు.
కానీ ఎందుకు?
ఎందుకంటే భార్యకి తన రష్యన్ ప్రియుడితో సంబంధం కొనసాగించాలని,
భర్తతో విడాకులు తీసుకొని భరణం లాక్కోవాలని ఉంది కనుక.
ఆ విడాకులని న్యాయమూర్తి మాత్రమే మంజూరు చేయగలడు కనుక.
ఇషార్ సింగ్...
భార్య ధనవంతురాలు,
బ్రిటీషోడు భర్త,
రష్యావోడు ప్రియుడు అయితే...
మరి మనమెవరు?
వివాహానికి విచ్చేసిన అతిథులం!
గులాబ్ సింగ్, మనం వివాహ ఊరేగింపు మనం చేస్తాం.
డప్పుకు తగ్గట్టుగా నాట్యమాడతాం.
హవల్దార్ ఇషార్ సింగ్!
చెప్పండి, సర్.
ఇవాళ్టి మన పహరా ముగిసింది.
ఇక గులిస్తాన్ కి బయలుదేరుదాం.
మనవాళ్ళని సిద్ధపరుచు.
అలాగే, సర్.
గుల్వేరియన్, నిన్ను ఆఖరిసారి అడుగుతాను.
నువ్వు నీ భర్త నుండి మళ్లీ పారిపోవాలని ప్రయత్నిస్తావా?
నా తుది శ్వాస వరకూ...
ప్రయత్నిస్తాను.
నీకు అతనితో పెళ్ళయింది.
నాకు బలవంతంగా అతనితో పెళ్లి చేశారు.
అతడిని భర్తగా స్వీకరించలేను.
"దయగల, దాతృగుణం గల అల్లా నామమున.
విశ్వ ప్రభువు అయిన అల్లాకి జేజేలు.
దయగల, దాతృగుణం గల వాడు."
-సర్, చూడండి! -వద్దు, ఇషార్ సింగ్!
వారి అంతర్గత వ్యవహారాల్లో మనం జోక్యం చేసుకోలేం.
"నీకు క్రోధము తెప్పించు వారికి, నీ పట్ల విశ్వాసములేని వారికి గాక,
నిన్ను నమ్మినవారికి నీవు మార్గదర్శకుడివి."
సర్, వాళ్ళు ఆమెని చంపేస్తారు!
అయితే మనకేంటి?
వారికి అది మామూలే.
అది మన సమస్య కాదు.
ఇక పదండి పోదాం.
అది ఆదేశం, హవల్దార్!
హవల్దార్!
ప్రభూ, మన ఔన్నత్యాన్ని కాపాడుగాక.
మళ్లీ మొదలుపెడుతున్నాడు.
ప్రత్యర్థులకి ఇక చుక్కలే!
పరుగెత్తు...
పారిపో!
అతడిని పట్టుకోండి!
ఆగు.
సిక్కుల అభిమానం వాళ్ళ టర్బన్లలో ఉంటుంది.
ముందు అది తీసేయండి.
ముందు అది తీసేసి, తర్వాత అతని తలని నరికేయండి.
కానివ్వండి!
కావాలంటే నన్ను చంపేయండి,
కానీ నా టర్బన్ ని తాకితే ఖబడ్దార్.
-దైవమే అంతిమ సత్యమని విశ్వసించినవానికి... -ఎల్లప్పుడూ దీవెనలు ఉంటాయి.
ఘులిస్తాన్ కోట
అతడిని కఠినంగా శిక్షించాలి, సర్.
ఇది ఇతరులకు కనువిప్పు కావాలి.
నువ్వన్నది నిజమే, లారెన్స్.
ఇది తీవ్రమైన విషయం.
మనం వెంటనే లెఫ్టనెంట్ కల్నల్ కి ఈ సమాచారం అందజేయాలి.
-అత్తార్ సింగ్! -చెప్పండి సర్!
సరగడీ తో సంప్రదించు.
లెఫ్టనెంట్ కల్నల్ హాటన్ కోసం
మేము లాఖార్ట్ సందేశం పంపించాలి.
అలాగే, సర్!
ఇప్పటికే నీటి కొరత ఉంది.
నువ్వు ఉన్న నీటిని కూడా
ఇలా నేలపాలు చేస్తున్నావని మేజర్ కి తెలిస్తే
నిన్ను కాల్చిపారేస్తాడు.
అది నా వాటా.
నేను తాగుతానా లేక పారబోసుకుంటానా అన్నది
నా ఇష్టం.
ఏదైనా పురోగతి ఉందా?
ఇంకా లేదు.
ఇక్కడ ఏదీ పెరగదు, ఇషార్.
పఠాన్ల లాగానే ఈ నేల కూడా మొండిది.
కొత్తవాళ్ళతో కలవడానికి ఇష్టపడదు.
నేను రైతును, గులాబ్.
నేలతో నాకు అనుబంధం సహజంగానే ఏర్పడుతుంది.
నా శిక్ష గురించి వాళ్లు ఏమైనా తేల్చారా?
ఇంకా లేదు.
అతను ముందు మేజర్ కి ఫిర్యాదు చేస్తాడు.
ఆ తర్వాత సర్ హాటన్ కి వర్తమానం పంపుతారు.
అతను నిన్నేం చేయాలో నిర్ణయిస్తాడు.
సర్ హాటన్ నన్ను ఏమీ చేయడు.
అతను సర్ లారెన్స్ లా కాదు.
ఎలా?
సర్ హాటన్, మనుషుల వర్ణాలను బట్టి తేడా చూపించడు.
-అవును. -తెల్లవాళ్ళైనా, చామనఛాయవాళ్ళైనా
అందరూ సైనికులంతా సమానమే.
అదంతా పిచ్చివాగుడు.
అదే నిజమైతే, అతను నీకు నాకు మధ్య ఎందుకు తేడా చూపుతాడు?
ఎందుకంటే మనిద్దరి హోదా వేరు కాబట్టి.
నాకు కూడా పదోన్నతి పొందాలనుంది.
ముందు నువ్వు ఇంగ్లీష్ నేర్చుకో, గులాబ్!
అవును.
నువ్వేదో అందులో నిష్ణాతుడివి అయినట్టు.
నేను నిష్ణాతుడినే. వాళ్ళు మాట్లాడుతూంటే విని నేర్చుకున్నాను.
నీకు కేవలం కొన్ని పదాలే తెలుసు.
వాటిని సరిగ్గా వాడతావో లేదో కూడా ఆ దేవుడికే తెలియాలి.
నాకు చాలా పదాలు తెలుసు.
-ప్రతీరోజూ ఓ కొత్త పదం నేర్చుకుంటాను. -అవును.
జనరల్ బిగ్స్ తో హాంగూ నుంచి బలగాలు వచ్చిన రోజు నీకు గుర్తుందా?
-గుర్తుంది. -అందులో ఒక బ్రిటీష్ సార్జంట్ ఉన్నాడు.
-సరే. -మా ఇద్దరి స్థాయి ఒక్కటే.
అతడిని ఏమని పిలుస్తారో తెలుసా?
-ఏమని పిలుస్తారు? -"సాజన్ టిమ్!"
-సాజన్? -అవును!
అయ్యో...
-నాకైతే హవల్దార్ పదవి వద్దు! -ఎందుకు?
చూడు, ఇక్కడ 175 మంది ఉన్నారు.
వీళ్ళంతా నన్ను "సాజన్ గులాబ్" అని పిలిస్తే
నేను మగవాడిని కాదనుకుంటారు.
ఆ తెరెసా నర్సు కూడా "సాజన్" అనే పిలుస్తుంది కదా.
అప్పుడు బాగా ఉంటుంది కదా నీకు?
ఆపు, ఇషార్ సింగ్! ఆపు!
ఏం చెప్పమంటావు, మిత్రమా...
యుద్ధం మొదలైన ప్రతీసారి,
నేను గాయపడాలని కోరుకుంటాను.
అప్పుడు నా గాయాలకి ఆ అందమైన నర్సు మందు రాస్తుంది కదా.
కానీ అలాంటిదేం జరగదే.
పఠాన్లకు సరిగ్గా గురిపెట్టడమే.,,
గులాబ్!
నర్స్!
ఇతడిని చూసుకోండి!
వాళ్ళు చాలా మంది ఉన్నారు, సర్!
లాఖార్ట్ కి కబురు పంపండి.
-సాయానికి కబురంపండి. త్వరగా! -అలాగే, సర్!
మిత్రమా!
లెఫ్టనెంట్ లారెన్స్ ఆదేశాలను నువ్వు ఎందుకు గౌరవించలేదు?
గౌరవించుంటే, ఆ అమ్మాయి ఈపాటికి చనిపోయుండేది.
అవును, చనిపోయుండేది,
కానీ మన మీద దాడి జరిగుండేది కాదు!
పఠాన్లను మన మీద ఉసిగొల్పడానికి
ముల్లాకి మరో సాకు దొరికినట్లయింది.
మన్నించండి, సర్.
కానీ ఈ యుద్ధానికి గల కారణం నేనైతే కాదు.
అది బ్రిటీష్ ప్రభుత్వం.
నా ప్రభుత్వ రాజకీయాల గురించి నాకే నేర్పించాలని అనుకోకు.
నువ్వు సైనికుడివి. రాజకీయాలలో తలదూర్చడం నీ పని కాదు.
ఆదేశాలను పాటించడమే నీ విధి.
నిన్ను బదిలీ చేస్తున్నాను.
రేపు నువ్వు సరాగడీకి వెళ్లి అక్కడ బాధ్యతలను తీసుకోబోతున్నావు.
సర్, అక్కడికెళ్లి నేనేం చేయను?
అక్కడ ఏమీ జరగదు.
అవును, అందుకే.
అక్కడైతే నువ్వు ఏ సమస్యలని సృష్టించలేవు కదా.
ఇంకా గుర్తుంచుకో.
సరాగడీ లేకుండా, గులిస్తాన్ మరియు లాఖార్ట్ మధ్య సంప్రదింపులు జరగలేవు.
నేను సైనికుడిని, సర్.
పోస్ట్ మ్యాన్ ని కాదు.
జాగ్రత్త, ఇషార్ సింగ్, లేకపోతే నీకా పోస్ట్ మ్యాన్ పదవి కూడా ఉండదు.
హవల్దార్!
చెప్పండి, సర్.
నీ పై అధికారి నీకు కనబడినప్పుడు నువ్వేం చేయాలి?
నేను సెల్యూట్ చేయమని అడగలేదు.
నేను అడిగింది, నువ్వు నన్ను చూసినప్పుడు ఏం చేయాలని.
మీకు సెల్యూట్ చేయాలి, సర్.
మరెందుకు చేయలేదు?
అలాగా.
నీకు క్రమశిక్షణ నేర్పించాలనుకుంటా, హవల్దార్.
ఇప్పుడు మూడు సార్లు సెల్యూట్ చేయి.
సెల్యూట్ కొట్టిన ప్రతీసారి, నీ పై అధికారికి క్షమాపణ చెప్పు.
ఇప్పుడే, హవల్దార్!
మన్నించండి, సర్.
నువ్వేమనుకుంటున్నావు, హవల్దార్?
నన్ను అగౌరవపరిచి తప్పించుకుందామనుకున్నావా?
నువ్వు నాకంటే గొప్ప అనుకున్నావా?
ఒక్క విషయం చెప్తా విను.
మీరే కనుక మా కంటే గొప్ప అయ్యుంటే,
మా బానిసలుగా ఉండేవారు కాదు.
చాలా తమాషాగా ఉంటుంది.
సిక్కులు, పఠాన్లు చాలా ధైర్యవంతులు అని చెప్పుకుంటుంటారు.
కానీ అవకాశం వస్తే, మొదట పారిపోయేది మీరే.
ఇప్పుడు లాగానే...
నువ్వు సరాగడీకి పారిపోతున్నావు.
భారతదేశ జనాలు అంతే.
ఈ నేల మీదే ఏదో కుళ్లింది ఉందనుకుంటా.
అది పిరికితనాన్ని పెంచి పోషిస్తుంది.
అవును కదా, హవల్దార్?
మన్నించు. నా దగ్గర నిన్ను ఉంచుకున్నందుకు.
నువ్వు బ్యాగులు సర్దుకోవాలి కదా.
మళ్లీ కలుద్దాం.
చెత్త వెధవ!
అభిమానం.
ఒక వైపు అతను కోపంగా ఉన్నాడు.
అయినా, నిన్ను చూసి గర్వపడుతున్నాడా?
నాకు అర్థం కాలేదు.
బ్రిటీష్ వాళ్లు వింత మనుషులు, మిత్రమా!
మన నేల మీద పిరికివాళ్ళు పుడతారని అంటాడు.
ఈ కోటలను మనం పరిరక్షిస్తున్నాం.
అయినా మనల్నే పిరికివాళ్ళని అంటారా, దరిద్రులు!
నువ్వెందుకు తిరిగి సమాధానమివ్వలేదు?
ఎందుకో తెలీదు...
కానీ ఒట్టి మాటలతో సమాధానం చెప్తే సరిపోదు అనిపించింది.
మిత్రమా, మనం నది వలె పారాలని,
గర్వంగా తలెత్తుకొని నడవాలని,
మనకి నచ్చినట్టు మనం ఉండాలని
నీకెప్పుడూ అనిపించలేదా?
నువ్వేం మాట్లాడుతున్నావు, ఇషార్?
నాకు అర్థంకావడం లేదు.
ఈరోజు, తొలిసారిగా గ్రహించాను
మనం సిపాయిలం కాదని... బానిసలమని.
మనలాంటి వాళ్ళు శిరస్సు వంచి
సెల్యూట్ కొట్టడానికే పుడతారా?
మొదట మనల్ని మొఘళ్ళు పరిపాలించారు.
ఇప్పుడు బ్రిటీషోళ్ళు...
మనమెప్పుడు స్వపరిపాలన చేసుకుంటాం?
అయితే నీకు పాలించాలని ఉందా?
నాకు స్వతంత్రంగా ఉండాలనుంది.
ఒక నది లాగా.
తనకి నచ్చినట్టు పారుతుంది కదా, అలాగా.
ఏదేమైనా దాన్ని మర్చిపో.
నాకొక విషయం చెప్పు.
తను నీ గాయాలకు మందు పూసిందా ఇంతకీ?
నాకెలా తెలుస్తుంది?
నేను స్పృహలో లేను!
నా అదృష్టం అలా ఏడిచింది మరి.
తూటా గాయానికి గురైనా అది వ్యర్ధమైపోయింది!
నువ్వు పెళ్ళెందుకు చేసుకోకూడదు?
మా ఊరికి వెళ్లినప్పుడు చేసుకుంటా.
ఏదో నర్సు కోసం తూటాకి బలికావడం కంటే అదే మంచిది.
నా పెళ్ళాన్ని గుర్తుతెచ్చుకొని, సాంత్వన చెందుతూ ఉంటా.
నీలాగే.
హేయ్.
-ఏమంటున్నావు నువ్వు? -అంత అమాయకంగా నటించకు.
నువ్వు ఒంటరిగా కూర్చొని తన గురించి ఆలోచించుకుంటూ నవ్వడం చాలా సార్లు చూశాను.
నా మీద ఓ కన్నేసి ఉన్నావన్నమాట.
సరే మరి, నేనిక బయలుదేరుతాను.
నిబ్బరంగా ఉండు, మిత్రమా.
జాగ్రత్త.
భగవంతుడా!
నువ్వా?
నేను వేరెవ్వరో అనుకున్నా.
నమస్తే.
మీరు బాగానే ఉన్నారా?
మళ్లీ మిమ్మల్ని ఎవ్వరూ ఇబ్బంది పెట్టలేదనే అనుకుంటున్నాను.
నేనేం అంటున్నానో మీకు అర్థమవుతుందా?
మీకు పంజాబీ తెలుసా?
హిందుస్తానీ?
అడిగి లాభం లేదులే.
మీకు ఇంగ్లీష్ తెలుసా?
ఇంగ్లీష్... వన్-టూ-త్రీ, లెఫ్ట్-రైట్, ఫైర్, లైన్...
-బై-బై... -బై-బై!
వావ్! "బై-బై"?
దేవుడా, మీకు ఇంగ్లీష్ వచ్చు!
అద్భుతం.
మీకింకేమైనా తెలుసా?
తెలీదా?
అయితే, నేను బయలుదేరుతాలే మరి.
చాలా ఏళ్ళ క్రితం, ఓక బ్రిటీష్ వ్యక్తి మా ఊరి గుండా వెళ్తూ ఉండగా,
మా నాన్న నుండి ఓ తివాచీ కొన్నాడు.
వెళ్తూ వెళ్తూ, "బై-బై" అన్నాడు.
అలా నాకు ఆ పదం తెలిసింది.
ఏంటండి?
నిన్న నేను పర్వతాల వైపు పరిగెత్తుకువెళ్ళాను.
అక్కడున్న ఓ ముసలావిడ నాకు ఆశ్రయం ఇచ్చింది.
ఆ ముసలావిడ అంటే అందరికీ భయం. ఎందుకో మీకు తెలుసా?
తను చదువుకుంది. అందుకని, అందరూ తనకి ఏదో మంత్రవిద్య తెలుసనుకుంటారు.
అవునవునండి.
ఏంటిది?
చాలా మధురంగా ఉంది.
చాలా రుచిగా కూడా ఉంది.
మీతో మాట్లాడినందుకు ఆనందంగా ఉంది,
నేనిక బయలుదేరుతాను. దేవుడు మిమ్మల్ని చల్లగా చూడు గాక.
బై-బై.
సరసాలాడటం అయ్యిందా?
నీకు నూరేళ్ళు, బంగారం!
అంత కోపం దేనికి?
నీ ఇంటిని చూసుకుంటూ, నీ రాక కోసం ఏళ్ళ తరబడి వేచి చూస్తుంటే,
నువ్వేమో ఆ పఠాన్ అమ్మాయితో సరసమాడుతావా?
రాగానే జగడమెందుకు, బంగారం?
తియ్యగా కొన్ని కబుర్లు చెప్పకూడదా.
నీ నోటిని బాగానే తీపి చేసుకున్నావు కదా? చెప్పు!
నీ మక్కెలు విరగ్గొట్టాలి.
ఇంటికి రా ముందు, నీ పని చెప్తా.
కృతజ్ఞతాభావంగా నాకు తను కొన్ని మిఠాయిలు ఇచ్చింది.
అందుకే తినవలసి వచ్చింది.
నీకు తెలుసు కదా నాకు మిఠాయిలు అంతగా ఇష్టముండవని.
నాకు వేడి వేడిగా, కారం కారంగా ఉండేవి నచ్చుతాయి.
అందుకే కదా నిన్ను పెళ్లి చేసుకుంది.
నువ్వేమంత సుందరాంగుడి కావు.
ఇలా చిలిపి మాటలు చెప్పి నన్ను ప్రేమలో పడేశావు.
మరి నేను ఇంటికి వస్తే, నా మక్కెలు విరగ్గొడతావా...
లేదా నువ్వు కూడా సరసాలాడతావా?
నేనేమంటానంటే, ఇషార్ సింగ్ గారూ...
చెప్పు, బంగారం.
నీ చావు నువ్వు చావు.
శృంగారం వద్దులే, కనీసం ఓ కౌగిలైనా ఇవ్వు!
ఆనందంగా చచ్చిపోతా?
బంగారం!
ఆపండి!
నా ప్రాణమా
-నా ప్రాణమా -కాస్త జరుగుతారా.
నన్ను విడవనని మాటివ్వు
నువ్వు లేకుంటే బుర్ర పని చేయదు
నీ వెంటే వస్తాను
నువ్వెక్కడికెళ్లినా
మనిద్దరం చెరో సగం
నేను కోరేది నీ కలయికే
నీ ముందు కానీ, తర్వాత కానీ
నాకు ప్రేమంటే ఏంటో తెలీదు
నువ్వు కాకుండా
నీ వెంటే వస్తాను
నువ్వెక్కడికెళ్లినా
నా హృదయమా
నీ గుండెలో నాకు చోటు ఇస్తే
కళ్ళతోనే మాట్లాడుకుందాములే
నీ గుండెలో నాకు చోటు ఇస్తే
కళ్ళతోనే మాట్లాడుకుందాములే
నీ ఉనికి నా గుండెకి తెలుస్తుందిలే
నువ్వు నా వాడివి, నేను నీ దానిని
ఆ దైవం కూడా కాదనలేదు
మనిద్దరం చెరో సగం
నేను కోరేది నీ కలయికే
నీ ముందు కానీ, తర్వాత కానీ
నీ ప్రేమతో నా గుండెకి రంగులు దిద్దావు
ఏ రంగు కూడా దాని దరి చేరదు
నీ వెంటే వస్తాను
నువ్వెక్కడికెళ్లినా
నన్ను విడవనని మాటివ్వు
నువ్వు లేకుంటే బుర్ర పని చేయదు
నీ వెంటే వస్తాను
నువ్వెక్కడికెళ్లినా
నన్ను విడవనని మాటివ్వు
నువ్వు లేకుంటే బుర్ర పని చేయదు
నీ వెంటే వస్తాను
నువ్వెక్కడికెళ్లినా
సరాగడీ కోట
అయితే ఇది రాయనా?
"నువ్వు లేని వెలితి తెలుస్తోంది."
వద్దు, దాన్ని వదిలేయి, గుర్ముఖ్.
తనకి పూజారి చదివి వినిపిస్తాడు.
ఈ పదాలు ఆయన నోటి నుండి వింటే
సిగ్గుతో చచ్చిపొతుంది, పిచ్చి పిల్ల!
ఇది రాస్తే చాలులే, నేను...
ఇదిగో సర్ హాటన్ నుండి లేఖ.
నేటి నుండి ఇక్కడి బాధ్యతలు నేను తీసుకుంటున్నాను.
కానీ మీరు రావలసింది రేపు కదా?
నా పేరు నాయక్ లాల్ సింగ్, ఇతను సిపాయి గుర్ముఖ్ సింగ్.
ల్యాంప్ ఆపరేటర్.
సైన్యంలో పిల్లలని కూడా చేర్చుకున్నారా.
నీ వయసెంత బుడ్డోడా?
పంతొమ్మిది, సర్.
ఎవరు అంత శబ్దం చేస్తోంది?
అటెన్షన్!
అటెన్షన్, సైనికులారా!
ఇక్కడి బాధ్యతలను తీసుకోవడానికి హవల్దార్ ఇషార్ సింగ్ వచ్చారు.
సర్, నీళ్లు తీసుకోండి.
నువ్వెవరు?
నేను ఖుదా దాద్, ఇక్కడి వంటవాడిని.
ఫర్వాలేదులే.
అయితే వీరేనా 36వ సిక్ దళానికి చెందిన వీర సైనికులు.
సైనికులంటే ఇలానే ఉంటారా?
లేదు, సర్.
నిజానికి, ఇక్కడేమీ పని ఉండదు.
మేము చేసేదల్లా గులిస్తాన్ నుండి లాఖార్ట్ కి సందేశాలను చేరవేయడమే.
అటూ ఇటూ.
దీన్ని తపాలా కార్యాలయం అని అనవచ్చు.
-అందుకనే... -ఇది సైన్యం, లాల్ సింగ్.
పండుగలో సంత కాదు.
మీ సైనికుల స్థితి చూడు.
నీ యూనిఫాం ఎక్కడ?
పనికిమాలిన దద్దమ్మలు!
చీపురు పడేయ్!
ఇటు చూడు.
లోదుస్తులలోని సైనికుడు!
గుర్ముఖ్ ని చూడండి!
విధిలో ఉన్న సైనికుడు ఎల్లప్పుడూ యూనిఫాంలోనే ఉండాలి!
పనికిమాలిన ఇంగ్లీషోడు!
మీరు దీనికి శిక్ష అనుభవించాలి.
మీరిప్పుడు కుస్తీ పడతారు, మీ పోటీని పుంజులు వీక్షిస్తాయి!
ఆ పుంజులు ఆపమనేవరకూ మీరు కుస్తీని ఆపకూడదు.
కానీ... పుంజులు ఎలా మాట్లాడతాయి, సర్?
ఎవరు నువ్వు?
లాన్స్ నాయక్ చందా సింగ్, సర్!
చందా సింగ్...
వాళ్లు కుస్తీ పడుతుంటే,
నువ్వు కోట చుట్టూ పరుగెడతావు.
అర్థమైందా?
అయింది, సర్.
లాల్ సింగ్.
చెప్పండి, సర్!
నీ పని ఏంటంటే...
వీళ్ళని గమనించడం.
ఏదైనా కాస్త తేడాగా అనిపించినా,
నీకు శిక్ష పడుతుంది.
అలాగే, సర్.
ఇంకా గుర్తుంచుకోండి...
మీరు పుంజులు ఎలా చెప్తే అలా చేస్తారు.
పుంజులను తీసుకురండి!
రాగానే రాద్ధాంతం చేశావు!
వాళ్ళ మీద అంత కఠినంగా ఉండవలసిన అవసరమేంటి?
బంగారం...
ఈ బలగానికి సిక్కుల పేరు పెట్టారు.
ఆ పేరులో కీర్తి, ఔన్నత్యం ఉన్నాయి.
ఒక తప్పు వల్ల, పోయేది బలగం పేరే కాదు,
ఒక జాతి పేరు కూడా పూర్తిగా పోతుంది.
కానీ పుంజులు మాట్లాడలేవు కదా?
మాట్లాడవు.
మరి?
దెబ్బ పడితేనే రాయి గట్టిదనం తెలుస్తుంది.
కష్టాలు ఎదురైనప్పుడే మనిషి అసలు స్వరూపం బయటపడుతుంది కదా?
ఏమైంది?
నువ్వలాంటి తెలివైన మాటలు చెబుతున్నప్పుడు,
నాకు చాలా...
నీకు పనేం లేదా?
వెళ్లి పశువులకు మేత వేయి.
మేత వేసే వచ్చా.
మీ అమ్మకి భోజనం పెట్టాలి ఇప్పుడు.
చెత్తవాగుడు వాగకు.
దెబ్బలు పడాలా?
ఓహ్...
అలాగే కొట్టు, బంగారం.
అలా అయినా నన్ను తాకుతావు.
ఆపు, అల్లరి పిల్ల!
ఏం జరుగుతోంది?
కుస్తీ పట్టమని చెప్పి వస్తే, వాళ్ళు పాటలు పాడుకుంటున్నారు.
లాల్ సింగ్!
చెప్పండి, సర్.
పుంజులు ఏమైపోయాయి?
అంటే...
వాటిని వండుకుని తినేశాం, సర్.
ఎవరి ఆదేశంపై అలా చేశారు?
పుంజుల ఆదేశం, సర్.
ఏంటీ పిచ్చివాగుడు?
సర్, మీరు పుంజులు చెప్పినట్టే చేయమన్నారు.
అవి ఆపమని చెప్పలేదు కానీ వండుకుని తినమని మాత్రం చెప్పాయి.
అవి నీకు చెప్పాయా?
అవే చెప్పాయి, సర్. మొదట మాకు కూడా అర్థం కాలేదు.
అవి ఇంగ్లీష్ లో మాట్లాడాయి, సర్!
పుంజులు ఇంగ్లీష్ లో మాట్లాడాయా?
అవును, సర్.
జీవన్ సింగ్!
అవేం చెప్పాయో చెప్పు.
సర్, మా అందరిలో గుర్ముఖ్ కే ఇంగ్లీష్ తెలుసు.
అతను ఇంగ్లీష్ పదం, "కుక్" అంటే ఏంటో చెప్పాడు, అందుకే...
మేము చెప్పినట్టే చేశాం, సర్.
శిక్షని సక్రమంగా అమలు చేసే బాధ్యత ఎవరిది, లాల్ సింగ్?
నాది, సర్.
అయితే శిక్ష నీకే పడనుంది.
కోడికూర కాదు కదా, ఒకవారం దాకా నువ్వు ఏమీ తినకూడదు.
అలాగే, సర్.
మన్నించండి, సర్.
నాయక్ లాల్ సింగ్ తిననంత వరకు మేము కూడా ఏమీ తినం.
అలాగే.
అయితే, శిక్షను రెండు వారాలకు పెంచుదాం.
సరేనా?
రెండు వారాలా, సర్?
ఇంకా పెంచనా?
-ఏవైనా ఫిర్యాదులున్నాయా? -లేవు, సర్!
36వ సిక్కు సాయుధ దళం, ఏమైనా ఫిర్యాదులు ఉన్నాయా?
లేవు, సర్!
మంచిది.
"కొక్కరొక్కోక్కో"
మళ్లీ మొదలుపెట్టాడు.
అతనికి పెళ్లి కాకపోతే
అందులో మనం చేసిన తప్పేంటి?
సరిగ్గా శోభనం ముందు రోజు యుద్దానికి రమ్మంటే
ఎవడికైనా మండుతుంది.
పాపం పిల్లాడు సంసార సుఖానికి నోచుకోకుండాపోయాడు.
అబ్బా, నీకేదో యమా అనుభవం ఉన్నట్టు.
ఓహ్, బోలా!
అసలు గెలవలేని యుద్ధం ఏది?
తెలుసా? చెప్పు.
పెళ్లి!
నువ్వేం చేసినా, చివరికి భార్యదే గెలుపు!
సరదాగా ఉండు, మిత్రమా.
చెప్పా కదా, అతను నవ్వడని.
ఏదోకరోజు నవ్వుతాడులే.
కోట చుట్టూ రాత్రంతా పహరా కాస్తాడు.
అతను పడుకోలేదు, మనల్ని పడుకోనివ్వలేదు.
అతను మనిషో దయ్యమో అర్థం కాదు.
వాడు ఖచ్చితంగా దయ్యమే.
వదిలేయ్, బాబూ.
నువ్వా బూటుని అంతలా తుడిస్తే, అందులోనుంచి జీనీ రాగలడు.
నీకు అర్థం కాదు, రామ్.
తెలుసు.
అవి నీ తండ్రి కోసం ఉంచుతున్నావు.
ఇవి ఒట్టి బూట్లు మాత్రమే కాదు, మా తండ్రి కలలు.
పాపం, మా నాన్న, జీవితమంతా చిరిగిపోయిన చెప్పులేసుకొని తిరిగాడు.
సైనికులు వేసుకొనే బూట్లంటే ఆయనకి ఇష్టం.
అందుకే నన్ను సైన్యంలో చేర్చాడు.
నేను అతనికి ఈ మెరిసే బూట్లు తీసుకెళ్లి ఇస్తే...
అప్పుడు చూడాలి.
ఆయన ఎంత ఆనందపడిపోతాడంటే నిద్రలో కూడా వీటిని వదలడు.
సిపాయి!
అతనికి మన లోదుస్తులతో పనేంటి?
భోలా!
నీకో జోకు చెప్పనా?
అనగనగా, ఒక...
సరదాగా ఉండు, మిత్రమా.
మీ అమ్మ తరపున గుర్బచన్ ని రాస్తున్నాను
నీ ఆరు నెలల చిన్నారి హస్తముద్ర ఇది.
నీ హృదయానికి దగ్గరగా ఉంచుకో.
అసలు తన గురించి తనేమనుకుంటున్నాడు?
ఇదేం శిక్ష?
ఒక సైనికుడు ఆకలితో అలమటిస్తుంటే, ఇక యుద్ధం ఎలా చేయగలడు?
ఈ విషయంలో నాకేదో తేడా కొడుతోంది.
మనకి బ్రిటీషోళ్లు ఒక గుదిబండని పంపారు.
చెప్తున్నా విను, వీడు మనల్ని ఏదో ఒక రోజు చంపేస్తాడు.
తప్పు మనదే, చందా.
మనకి ఈ శిక్ష సరైనదే.
అంత కోపం తెచ్చుకోకు.
వదిలేయ్.
దీన్ని చూడు.
నా కూతురికి ఇప్పుడు ఆరు మాసాలు.
చూడు.
తన చేతులు ఎంత చిన్నవో.
బాబూ! ఇక ఆపుతావా దయచేసి!
ఈ విషాద సంగీతాన్ని ఆపేయ్.
కావాలంటే నాతో వచ్చి చేసుకో శోభనం.
నీకేమైనా పిచ్చా?
పెద్దమనుషులారా...
ఇంతవరకు, బ్రిటీష్ వాళ్ళపై మీ తెగలు విడివిడిగా పోరాడాయి.
అందుకే మీరు ఓడిపోతూ వచ్చారు.
కానీ ఇప్పుడు ఏకం కావలసిన సమయం వచ్చింది.
ఎందుకంటే ఇప్పుడిది, సరిహద్దు సమస్య మాత్రమే కాదు.
కొన్ని రోజుల క్రితం, ఆ బ్రిటీష్ వాడు, సిక్కు ద్రోహులతో కలిసి
అల్లా పేరును అపవిత్రం చేసిన ఓ మహిళకి శిక్ష వేయకుండా అడ్డుకున్నారు.
మహాపాపం!
వాళ్ళ మహిళలు తిరిగినట్టే,
మన మహిళలు కూడా బుర్ఖా లేకుండా తిరగాలని
వాళ్లు అడిగే రోజు ఎంతో దూరంలో లేదు. అలా జరగడానికి వీల్లేదు!
సమయం ఇంకా మించిపోలేదు.
మన మహిళని, మన సంప్రదాయాలని,
మన విశ్వాసాన్ని మనం కాపాడుకోవాలి...
వాళ్ళని మనం నాశనం చేయకపోతే మనమే నాశనమైపోతాం.
మనం...
మనం పవిత్ర యుద్ధం చేయాలి.
జిహాద్.
మనం సంఘటితమవ్వాలని నేనూ అంగీకరిస్తాను, ముల్లా సయిదుల్లా.
కానీ నిర్ణయం తీసుకునే ముందు, షేక్ ఎక్కడున్నాడో నాకు తెలుసుకోవాలనుంది.
షేక్ అబ్దుల్ రహ్మాన్, ఆఫ్గనిస్తాన్ పాలకుడు.
బ్రిటీషు వాళ్ళు ఎల్లవేళలా అతని మీద ఓ కన్నేసి ఉంచుతారు,
అందుకే అతనికి ఇక్కడికి రావడం కుదరలేదు.
మాకు అతని గైర్హాజరీతో ఏ సమస్యా లేదు.
మా సమస్యల్లా మాకు బ్రిటీష్ వాళ్లు డబ్బులిస్తారు.
వారి వాహనశ్రేణి మీద దాడులు చేయవద్దని. మరి దాని సంగతేంటి?
మనం విజయం సాధిస్తే, మీకు ముట్టే డబ్బు రెట్టింపు అవుతుంది.
మరి సరిహద్దు?
అది తుడిచిపెట్టుకుపోతుంది.
అది ఒప్పందం.
ఎనిమిది, తొమ్మిది, పది...
పదకొండు, పన్నెండు, పదమూడు, పద్నాలుగు...
మీకు తెలుసా,
వంటగదిలో 312 ఆలుగడ్డలు,
221 ఉల్లిపాయలు,150 క్యారట్లు ఉన్నాయని?
ఇంకా ఓ సంచి నిండా పుచ్చకాయలు ఉన్నాయి.
టమోటాలు ఎన్ని?
ఎన్నైతే ఏముంది?
శిక్ష మొదలయి రెండు రోజులు కూడా కాలేదు.
అవును, ఖుదా దాద్.
నన్ను పిలిచారా, సర్?
విను...
అందరికీ వంట చేయి.
శిక్ష ముగిసింది.
అలాగే, సర్.
అందరూ, తినడానికి సిద్ధం కండి!
సర్ ఇషార్ సింగ్ శిక్షని ఎత్తివేశారు!
ఆగండి!
ఎవ్వరూ తినవద్దు.
సర్, మేము శిక్షని పూర్తి చేస్తాం.
శిక్ష అయిపోయింది, చందా.
గోల చేయకుండా వచ్చి తిను.
లేదు, సర్.
మనకు ఆయన దయ అక్కర్లేదు.
రెండు వారాలంటే రెండు వారాలే.
అర్థమైందా?
మీరు తెలివైనవాళ్ళే.
మీకు తిరుగుబాటు చేయడానికి మంచి కారణమే ఉంది.
కానీ ఇది తెలుసుకోండి,
సర్ ఇషార్ సింగ్ కూడా రెండు రోజుల నుండి ఏమీ తినలేదు.
36వ సిక్కు సాయుధ దళం సరాగడీ వాచ్ పోస్టు
సర్, మిమ్మల్ని మీరెందుకు శిక్షించుకుంటున్నారు?
నా సిపాయిలు ఆకలితో ఉంటే నేనెలా తినగలను?
నేనలాంటి సిపాయిని కాదు, లాల్ సింగ్.
సరే, సర్.
అయితే ఇవాళ అందరం కలిసే తిందాం.
ఖుదా దాద్!
చెప్పండి, సర్.
వెళ్లి కోడికూర వండు!
-అలాగే, సర్. -త్వరగా వండాలి మరి!
36వ సిక్ సాయుధ దళం సరాగడీ వాచ్ పోస్టు
1. 165 హవల్దార్ ఇషార్ సింగ్
లెఫ్ట్, రైట్, లెఫ్ట్, రైట్!
సిపాయిలూ!
వెనక నుండి పాట పాడండి!
పటియాలా సూటు నాకు కుట్టించండి
బంగారు కమ్మలు నాకు తెచ్చి ఇవ్వండి
పటియాలా సూటు నాకు కుట్టించండి
బంగారు కమ్మలు నాకు తెచ్చి ఇవ్వండి
-సంతకు తీసుకెళ్ళండి -అలాగే
-నాకు తీరిక లేదు -అలాగే
నా బాధ అర్థం చేసుకొని నన్ను విసిగించవద్దు
-తనంటోంది -ఏమంటోంది?
గజ్జెలు తెచ్చి ఇమ్మంటోంది లేకపోతే చస్తానంటోంది
గాజులు తెచ్చి ఇమ్మంటోంది లేకపోతే చస్తానంటోంది
గజ్జెలు తెచ్చి ఇమ్మంటోంది లేకపోతే చస్తానంటోంది
గాజులు తెచ్చి ఇమ్మంటోంది లేకపోతే చస్తానంటోంది
తన కోపం తూటాని తలపిస్తోంది
కోపంలో కేకలు పెడుతుంది
తన కోపం తూటాని తలపిస్తోంది
కోపంలో కేకలు పెడుతుంది
-తను ఆదేశిస్తుంది -అలాగే!
-నా హృదయపు సరిహద్దును దాటుకొచ్చింది -అలాగే!
నా బాధ అర్థం చేసుకొని నన్ను విసిగించవద్దు
-తనంటోంది -ఏమంటోంది?
గజ్జెలు తెచ్చి ఇమ్మంటోంది లేకపోతే చస్తానంటోంది
గాజులు తెచ్చి ఇమ్మంటోంది లేకపోతే చస్తానంటోంది
గజ్జెలు తెచ్చి ఇమ్మంటోంది లేకపోతే చస్తానంటోంది
గాజులు తెచ్చి ఇమ్మంటోంది లేకపోతే చస్తానంటోంది
తనంటోంది
అయితే, నిశ్చయమైందన్నమాట.
మొదటి దాడి సరాగడీ మీద జరుగుతుంది.
సిక్కు బలగాలు అక్కడ తక్కువగా ఉంటాయి.
వాళ్లను తుదముట్టించడానికి పెద్దగా సమయమేమీ పట్టదు.
ఆ తర్వాత గులిస్తాన్, లాఖార్ట్...
సహాయం కోసం పరస్పరం సంప్రదించుకోలేవు.
సాయంత్రానికి,
ఆ మూడు కోటల మీద...
మన జెండా రెపరెపలాడుతుంది...
సరాగడీకి సహాయంగా ఇతర బలగాలు వస్తే?
మా సైన్యం వాళ్ళని అడ్డగిస్తుంది.
హంగూ నుంచి భారీ ఎత్తున బ్రిటీష్ సైన్యం వారిని కాపాడటానికి ఖచ్చితంగా వస్తుంది.
వారిని అడ్డుకోవడం కష్టమైన పని.
హంగూ నుంచి వాళ్ళు వచ్చేసరికి ఒక రోజు అయిపోతుంది.
అందుకే మనం ఎట్టిపరిస్థితుల్లో సాయంత్రానికి గులిస్తాన్, లాఖార్ట్ ని చేజిక్కించుకోవాలి.
ఆ పని చేశాక, ఎంత పెద్ద సైన్యమైనా మనల్ని ఏమీ చేయలేదు.
అల్లా దయతో, అది జరిగి తీరుతుంది.
ఈసారి, సంఖ్యాబలంతో పాటు దైవబలం కూడా మనకి అండగా ఉంది.
ఎందుకు ఇందులోకి దేవుడిని లాగుతారు?
మనిషి చేసే యుద్ధాలకు, రక్తపాతానికి దేవునితో ఏం సంబంధముంది?
యుద్ధాలు చేయాలంటే ఆయుధాలు తప్పనిసరి.
మీరు మీవి వాడతారు,
నేను నా ఆయుధాన్ని వాడతాను.
ఫకర్, సర్?
నీకు ఇంగ్లీష్ బాగానే వచ్చు కదా?
దానర్థం ఏంటో కూడా నీకు తెలిసుండాలి.
దాన్ని కూడా ఎత్తు.
సర్, మొదట్లో నాకు ఏదీ అర్థంకాలేదు.
ఆ పదాన్ని మొదట పెషావర్ లో విన్నాను.
ఒక ఇంగ్లీష్ అధికారి నుండి.
దానర్థం ఏమిటో ఆయన చెప్పాడు.
సోది ఆపి, విషయం చెప్పు.
దానర్థం ఏమిటో చెప్పు.
ఇషార్ సింగ్!
అతను అసలు ఏం చేస్తున్నాడు?
ఒరేయ్ లారెన్స్!
నువ్వో ఫకర్ వి!
మీ నాన్న ఓ ఫకర్!
మీ సోదరుడు ఓ ఫకర్!
మీ కుటుంబమంతా ఫకర్లే!
సర్...
-వెధవ! -సర్...
-గాడిదా! -సర్...
ఏంటి?
-ఏంటి? -సర్...
సర్... మీరు ఉత్తరపు గోడ దగ్గరికి వెళ్లి అరిస్తే,
మీ అరుపులు గులిస్తాన్ దాకా వినిపిస్తాయి.
అక్కడి నుండి అన్ని వైపులకు ప్రతిధ్వనిస్తుంది.
ఏం చూస్తున్నారు?
నువ్వెళ్లి నీ పని చూసుకో.
-నిజానికి, ఆ పని మీదే వచ్చా, సర్. -చెప్పు.
దిగువన ఉన్న ఊరిలో మనకో సమాచార సేకర్త ఉన్నాడు.
అతను వెనక్కురాక చాలా కాలమైంది.
ఏదో తేడాగా ఉన్నట్టుంది, సర్.
మనం వెళ్లి అదేమిటో కనుక్కోవాలి.
స్వాగతం!
లోపలికి రండి.
ధన్యవాదాలు.
నేను మీకెలా సాయపడగలను?
దయచేసి ఓ టీ ఇప్పించండి.
తప్పకుండా, సర్!
రాత్రికిరాత్రే మొహసిన్ ఊరు వదిలెళ్లిపోయాడు.
-ఎందుకని? -అతనో సమాచార సేకర్తని తెలిసిపోయింది.
అతని ప్రాణానికి ముప్పు ఉంది.
ఈ ఊరువాళ్ళు రాళ్ళని తీసుకొని ఎక్కడికి వెళ్తున్నారు?
చలికాలం వస్తోంది, సర్.
మంచు కురిసే నాటికి ఊరి మరమ్మతులు పూర్తి చేసేయాలి.
కానీ నాకు మహిళలు, పిల్లలు, వృద్ధులే కనబడుతున్నారు.
దీనికి శ్రమ అవసరం.
యువకులందరూ ఏమైపోయారు?
యుద్ధానికి సంసిద్ధులవుతున్నారు.
ఆ యుద్ధం నుండి విరామం వస్తేనే వారికి ఇల్లు గుర్తుకువస్తుంది, కదా?
ధన్యవాదాలు.
మీరు వెళ్లలేదే?
చాలా కాలం పాటు జీవించాను, సర్.
ఈ యుద్ధాలూ, సరిహద్దులూ అంతా వ్యాపారమే
అని తెలుసుకునేంత కాలం జీవించాను.
ఈ రోజుల్లో మీరు ఏ మరమ్మతులు చేస్తున్నారు?
ఓ సైనికుడు చేసే పని ఉంటే చెప్పండి, సర్.
మనం ఇక్కడికి పఠాన్ల మీద యుద్ధం చేయడానికి వచ్చాం.
వారి మసీదులని కట్టడానికి కాదు.
సమయం వచ్చినప్పుడు యుద్ధం చేద్దాం.
తప్పకుండా యుద్ధం చేద్దాం, చందా సింగ్.
కానీ ఇప్పుడు దేవుని నివాస నిర్మాణం చేయవలసిన సమయం వచ్చింది.
దేవునికి వ్యతిరేకంగా మనకి ఏమీ లేదు.
మనం గట్టిగా ఉంటే, పఠాన్లు మనల్ని ఏమీ చేయలేరు, సర్.
మనకీ, వాళ్ళకీ శతాబ్దాల వైరం ఉంది.
మేము దీనికి ఒప్పుకోం, సర్.
మీరు ఎలా కావాలంటే అలా మమ్మల్ని శిక్షించవచ్చు.
ఇది సేవ.
ఇది ఇష్టానుసారం చేయాలి, బలవంతం మీద కాదు.
ఎవరికైనా సేవ చేయాలనుంటే,
రేపు ఉదయం నాతో చేరవచ్చు.
కానీ మీరు నిర్ణయం తీసుకునే ముందు,
శ్రీ హర్మందిర్ సాహిబ్ గురుద్వారాకి
శిలాఫలకం ఎవరు వేశారో అతని పేరును గుర్తుతెచ్చుకోండి.
శిలాఫలకం ఎవరేస్తే మాకేంటి, సర్?
దాని గురించి ఎందుకు ఆలోచించాలి?
-కదా? -కానీ ఫలకం వేసింది ఎవరు?
సుఫీ ముస్లిమ్ ఫకీరు అయిన హజ్రత్ మియా మీర్.
మన గురు అర్జన్ దేవ్ అతని చేతుల మీద ఆ కార్యం జరిపించమని కోరారు.
ఏ భయం లేకుండా శత్రువులతో
పోరాడతాను.
విజయం సాధిస్తాను
ధైర్యంగా
ఏ భయం లేకుండా శత్రువులతో
పోరాడతాను.
విజయం సాధిస్తాను
ధైర్యంగా
నాకు ఈ వరం ప్రసాదించు దేవుడా
సన్మార్గంలో నడచుకుంటాననే
వరం నాకు ప్రసాదించు దేవుడా
సన్మార్గంలో నడచుకుంటానని
నువ్వు ఆలస్యంగా వచ్చావు, లాల్ సింగ్!
నా నిర్లక్ష్యానికి మన్నించండి, సర్.
మేము సరైన సమయానికే వచ్చాం.
ఆలస్యమయ్యుంటే, మీరు దీని కిండ పడి నలిగిపోయుండేవారు!
కానివ్వండి, సిపాయిలు.
ఏం చేయాలో చెప్పండి, సర్?
ఇటు వైపుకు...
-మెల్లగా. -పక్కకి పోకుండా!
అంతే.
దాన్ని జరుపు.
సరే.
మెల్లగా.
ఆగండి.
ధన్యవాదాలు.
దయా సింగ్, బామ్మ అందరికీ ఒక్కో బాదం పప్పు ఇచ్చింది.
ప్రతి ఒక్కరూ దాన్ని తినేశారు.
కానీ భోలా మాత్రం అదేదో గొప్ప బహుమతి అయినట్టు జాగ్రత్తగా ఉంచుకుంటున్నాడు.
జీవితంలో మనమందరం ఏదోకటి కావాలనుకుంటాం, జీవన్.
కొందరు అధికారం కావాలనుకుంటే, కొందరు గౌరవాన్ని కోరుకుంటారు.
బామ్మ ఇచ్చింది కేవలం ఓ బాదాం మాత్రమే కాదు, తన హృదయం నుండి తను గౌరవాన్నిచ్చింది.
నాకర్థం కాలేదు.
మన సమాజంలో,
ఒక మనిషిని మనిషిగా చూడాలా, లేక జంతువుగా చూడాలా అనేది అతని కులం నిర్ణయిస్తుంది.
భోలా సింగ్ లాంటి వాళ్ళని ఈ సమాజం జంతువుల్లాగానే చూసింది.
నేను ఆతనితో లాహోర్ లో పని చేశాను.
తన చిన్నప్పుడు,
ఓ భూస్వామి తోట నుండి మామిడికాయలను దొంగలించాడని విన్నాను.
దానికి మూల్యంగా, అతని బాల్యం,
అతని తల్లి మానం ఆ భూస్వామి పాదాల కింద నలిగిపోయాయి.
నిజమేమిటంటే, మన గురువులు అందరినీ సమానంగా చూశారు.
కానీ మన సమాజం ఎన్నడూ దాన్ని పాటించలేదు.
లాఖార్ట్ కోట
బల్దేవ్ సింగ్!
చెప్పండి, సర్!
సర్, లాఖార్ట్ నుండి సందేశం అందింది.
ఏంటది?
వాళ్ళు మనల్ని హెచ్చరిస్తున్నారు.
కొందరు పఠాన్లు సరాగడీని సమీపిస్తున్నారు.
మనకి సహాయంగా బలగాలను పంపుతున్నాడని చెప్పాడు.
లాల్ సింగ్.
నా మోనోకులర్ ని తీసుకురా.
అలాగే, సర్!
నాకెందుకు వాళ్లు కనబడటం లేదు?
వాళ్లు గులిస్తాన్ వైపు మళ్లారంటావా?
కావచ్చు, సర్.
అయితే గులిస్తాన్ ని సంప్రదిద్దాం.
"దయగల, దాతృగుణం గల అల్లా నామమున.
విశ్వ ప్రభువు అయిన అల్లాకి జేజేలు.
దయాగుణం, దాతృగుణం గల వాడు,
బలిదాన దినం నాడు దక్కు కానుక.
మిమ్మల్ని పూజిస్తున్నాం, మిమ్మల్నే శరణు వేడుతున్నాం.
మాకు సక్రమ మార్గం చూపు.
నీకు క్రోధము తెప్పించు వారికి, నీ పట్ల విశ్వాసములేని వారికి గాక,
నిన్ను నమ్మినవారికి నీవు మార్గదర్శకుడివి."
సర్, లెఫ్టనెంట్ కల్నల్ హాటన్ నుంచి ఓ సందేశం వచ్చింది.
సైనికులారా, బయట వాళ్ళు కనీసం 10,000 మంది ఉన్నారు.
మనం కేవలం 21 మందే ఉన్నాం.
లాఖార్ట్ నుండి ఆదేశాలందాయి.
పై అధికారి ఆదేశాన్ని మారుప్రశ్నించకుండా పాటించడం ఓ సైనికుని విధి.
కానీ...
ఇవాళ ఆ నిర్ణయం మీకే వదిలేస్తున్నాను.
లెఫ్టనెంట్ కల్నల్ హాటన్ ఆదేశాలు ఏమిటి, సర్?
వాళ్ళు మనకి సహాయమందించడానికి రాలేరు.
ఎందుకంటే పఠాన్లు వాళ్ళ దారులన్నింటినీ అడ్డగించేశారు.
అందుకని వాళ్ళు మనల్ని కోటని వదిలేసి పారిపొమ్మని చెప్పారు.
భోలా, ఏంటి సంగతి?
మనల్ని పారిపొమ్మంటున్నారు, సర్.
మనమెందుకు పారిపోవాలి?
సైనికుల్లారా!
మీరేమనుకుంటున్నారో నాకు తెలుసు.
కానీ మళ్లీ ఓ సారి పునరాలోచించుకోమని కోరుతున్నాను.
మీరు ఇక్కడ పణంగా పెడుతున్నది కేవలం మీ జీవితాలనే కాదు.
అందుకని బాగా ఆలోచించుకోండి.
నాకెప్పట్నుంచో తెలుసు.
ఎల్లప్పుడూ ప్రేమ, మానవత్వం గురించి సూక్తులు చెప్పే వ్యక్తి
-యుద్ధంలో ఎలా పోరాడగలడు? -చందా సింగ్, నువ్వు...
మరి మా నిశ్చయాన్ని నీరుగార్చాలని ఎందుకు చూస్తున్నారు, సర్?
అంత మంది పఠాన్లను చూసి
భయపడుతున్నారని ఒప్పుకోవచ్చు కదా?
మీకు ఈ యుద్ధం చేయాలని లేదు, సర్.
నేను పోరాడతాను, చందా సింగ్.
ఖచ్చితంగా పోరాడతా.
కానీ ముందు, మనమెందుకు
పోరాడుతున్నామో ఆలోచించమని అడుగుతున్నా.
మనకి ప్రతినెలా వచ్చే జీతాల కోసమా?
ఈ యూనిఫాం కోసమా?
లేదా మనల్ని బానిసలుగా చూసే బ్రిటీష్ వాళ్ల కోసమా?
వీళ్ళ కోసం మీకున్నదంతా మీరు త్యాగం చేయగలరా?
నేను చేయను.
అస్సలు చేయను.
నా జీవితం, నా బాధ్యతలు, నా బంధాలు
ఇవి నాకు చాలా ముఖ్యమైనవి.
మరైతే మీరు దేని కోసం పోరాడతారు...
సర్?
మాకు చెప్పండి.
-ఏంటీ పిచ్చివాగుడు, చందాసింగ్? -నిజమే చెప్తున్నా, సర్.
నేను మీకు మొదటి రోజే చెప్పాను,
బ్రిటీష్ వాళ్ళు మనకి పంపింది ఓ నాయకుడిని కాదు, గుదిబండని అని.
పఠాన్లకు మసీదులు కట్టడంలో సాయపడే వ్యక్తి,
వాళ్ళ మీదే యుద్ధం ఎలా చేయగలడు?
మీరేమో అతనికి భజనలు చేస్తూ హాయిగా గడిపారు కదా!
పఠాన్ల కోసం మసీదులు కట్టడానికి కూడా వెళ్ళారు.
ఇప్పుడు చూడండి ఏమైందో!
మీరే చూడండి, అతను ఎంతటి పిరికివాడో...
నేను ఈ కాషాయ టర్బన్ ని ఎందుకు ధరించానో తెలుసుకోవాలనుందా?
ఒక బ్రిటీష్ వాడు ఒకసారి నాతో, "నువ్వు బానిసవి," అని అన్నాడు.
మన దేశంలో పిరికిపందలు పుడతారని అన్నాడు.
ఇప్పుడు, వారికి సమాధానం చెప్పవలసిన తరుణం వచ్చింది.
కాషాయ రంగు దేనికి చిహ్నమో తెలుసా, చందా సింగ్?
ధీరత్వాన్ని, త్యాగాన్ని
సూచించే రంగు ఇది.
మనం లక్షల మంది ప్రాణాలను త్యాగం చేసి,
మన శిరస్సుల మీద ఈ రంగును ధరించడానికి అర్హత సాధించాం.
ఈనాడు, నేను ఈ కాషాయ టర్బన్ ని ధరించి శత్రువులకి ఎదురుగా
కదనరంగంలోకి అడుగుపెట్టినప్పుడు,
నేను ఒంటరివాడిని కాదు.
తమ గౌరవాన్ని త్యజించకుండా తమ ప్రాణాలని కోల్పోయిన
ధీర సైనికుల పోరాట స్ఫూర్తిని
నేను తలపై ధరిస్తాను.
ఈనాడు, నేను పోరాడేది, డబ్బు కోసం కాదు,
బ్రిటీష్ వారి కోసం కాదు,
నాకోసం కాదు,
వీరమరణం పొందిన వారి కోసం.
బానిసలుగా అవమానాలకు గురవుతున్న ప్రతీ భారతీయుని కోసం పోరాడతాను.
నా జాతి కోసం పోరాడతాను.
ఇవాళ నేను నా గురువు కోసం పోరాడతాను.
నేడు నేను కాషాయ టర్బన్ ధరించాను,
కాషాయాన్ని చిందిస్తాను,
కాషాయం లాగా విరోచితంగా పోరాడతాను!
దైవమే అంతిమ సత్యమని విశ్వసించినవానికి,
-ఎల్లప్పుడూ దీవెనలు ఉంటాయి. -ఎల్లప్పుడూ దీవెనలు ఉంటాయి.
దైవమే అంతిమ సత్యమని విశ్వసించినవానికి,
-ఎల్లప్పుడూ దీవెనలు ఉంటాయి. -ఎల్లప్పుడూ దీవెనలు ఉంటాయి.
దైవమే అంతిమ సత్యమని విశ్వసించినవానికి,
-ఎల్లప్పుడూ దీవెనలు ఉంటాయి. -ఎల్లప్పుడూ దీవెనలు ఉంటాయి.
వాళ్ళు కేవలం 21 మందే ఉన్నారు.
కంగారుపడనవసరం లేదు.
మనం చాలా దూరంలో ఉన్నాం.
తూటా ఇక్కడి వరకు రాలేదు.
సర్!
తుపాకీ అంత దూరం కాల్చగలుగుతుందని నాకు తెలీదే.
కాల్చగలుగుతుంది.
గాలి కూడా అదే దిశన వీచినప్పుడు.
సిపాయిలూ, దాడికి సిద్ధం కండి!
-అల్లాయే ప్రభువు! -అల్లాయే ప్రభువు!
జీవన్ సింగ్, ఉత్తమ్ సింగ్!
-చెప్పండి, సర్! -చెప్పండి, సర్!
36వ సాయుధ దళం సైనికులారా!
సమరానికి సిద్ధం కండి!
ఏంటి విషయం, గుర్ముఖ్?
సర్, ఒక ప్రశ్న అడగదలుచుకున్నాను.
అడుగు.
-అల్లాయే ప్రభువు! -అల్లాయే ప్రభువు!
సర్ హాటన్ మనల్ని ఇక్కడే ఉండమని ఆజ్ఞాపించాడని నాకు తెలుసు.
మరి మీరెందుకు మాకు అబద్ధం చెప్పారు?
-మన స్వతంత్రం కోసం, గుర్ముఖ్. -స్వతంత్రమా, సర్?
బ్రిటీష్ వాళ్లు మనల్ని బానిసలుగా చూస్తున్నారు, గుర్ముఖ్.
బానిస తన ఇష్టానుసారం బ్రతకలేడూ, చావలేడు.
నేను నిజం చెప్పి ఉంటే...
బ్రిటీష్ సైన్యంలోని 21 మంది సైనికులు వీరోచితంగా పోరాడారని చెప్పుకుంటారు.
కానీ ఇవాళ 21 మంది సిక్కులు తమ అభిమతంతోనే చావడానికి సిద్ధపడ్డారు...
ఎవరో తెల్లవాడు ఆదేశించాడని కాదు.
అందుకే ఇవాళ, 21 మంది సిక్కులు స్వతంత్రులుగా పోరాడతారు...
స్వతంత్రులుగానే వీరమరణం పొందుతారు.
-అల్లాయే ప్రభువు! -అల్లాయే ప్రభువు!
-సర్! -చెప్పు, ఖుదా దాద్.
నేను కూడా పఠాన్ నే కాబట్టి వాళ్ళతో పోరాడనని మీరు భావించారా?
అలా అని నేను అన్నానా?
వాళ్ళు 10,000 మంది అని, మనం 21 మందిమని మీరు అన్నారు.
కానీ మనం 22 మంది ఉన్నాం, సర్.
నేను కూడా యుద్ధంలో పాల్గొంటాను.
నా రూపు చూసి మోసపోవద్దు,.
నేను కనిపించినదానికంటే దృఢంగానే ఉంటాను.
తుపాకీతో కాల్చగలను కూడా.
చాలా మంది తుపాకీ కాల్చగలరు, ఖుదా దాద్.
కానీ నీకు నేను అప్పజెప్పబోయే పని, కేవలం నువ్వు మాత్రమే చేయగలవు.
ఏంటా పని, సర్?
గాయపడిన ప్రతీ సైనికునికీ నీరు అందించాలి.
కానీ నేను అది చాలా సార్లు చేశాను సర్.
కానీ నువ్వు శత్రువుకి ఎన్నడూ నీళ్లు ఇచ్చి ఉండవు.
శత్రు సైనికులకా?
యుద్ధంలో పోరాడినంతవరకే శత్రు సైనికుడు.
గాయాలపాలయ్యాక, అతను కూడా దప్పికతో ఉన్న మానవమాత్రుడే.
సర్, నాకు మన శత్రువులని నాశనం చేయాలనుంది కానీ, కాపాడాలని లేదు!
ఖుదా దాద్.
ఆనందపూర్ సాహిబ్ యుద్ధంలో గాయపడిన మొఘల్ సైనికులతో పాటు
సిక్కులకి కూడా భాయ్ కన్హయ్యా నీరందించాడు.
గురూ అతడిని ఎందుకని అడిగినప్పుడు...
అతను ఏమన్నాడో తెలుసా?
ఏమన్నాడు, సర్?
మన సైనికులా, శత్రు సైనికులా అని కాకుండా నాకందరిలోనూ దైవం కనబడుతోంది.
ఇవ్వకుండా ఎలా ఉండగలను?
యుద్ధంలో శత్రువులే నాశనమవుతారు.
మంచివలన శత్రుత్వమే నశిస్తుంది."
ఈ రణంలో అత్యంత సాహస సైనికుడివని పేరొందే అవకాశాన్ని నీకు ఇస్తున్నాను.
ధైర్యముంటే, స్వీకరించు.
రండిరా చూసుకుందాం.
అల్లాయే ప్రభువు!
-అల్లాయే ప్రభువు! -అల్లాయే ప్రభువు!
అల్లాయే ప్రభువు!
-అల్లాయే ప్రభువు! -అల్లాయే ప్రభువు!
-సైనికులారా, ముందుకు సాగండి! -సైనికులారా, ముందుకు సాగండి!
-సరాగడీ తర్వాత వాళ్ళు మనమీద దాడి చేస్తారు. -సర్! యుద్ధం మొదలైంది!
దేవుడే వాళ్ళని కాపాడాలి.
ఇప్పుడే కాల్చకండి!
ఈరోజు, నువ్వైనా వాళ్ల భరతం పడతావు, లేదా వాళ్ళైనా నీ భరతం పడతారు.
ఏదేమైనా, నీకు మూడింది!
ఎడబాటు తథ్యం మనకు
నేను నీకు చెప్పాలనుకున్నదంతా
నా హృదయంలోనే మిగిలిపోనుంది
సెలవు, నా ప్రియతమా
నీ కోసమే జీవించాను
నీ కోసమే మరణిస్తాను
కాల్చండి!
అది బాంబు!
భగవాన్ సింగ్!
-భగవాన్ సింగ్! -నంద్ సింగ్, కూర్చొనే ఉండు!
చచ్చావురా!
నంద్ సింగ్!
భగవాన్!
నంద్ సింగ్! లే. పైకి లే!
భగవాన్ సింగ్!
భగవాన్!
భగవాన్.
అవసరం లేదు...
అంత జాలి చూపనవసరం లేదు, నంద్ సింగ్.
పరమ విషాదకరమైన పాటలు పాడతావు కదా,
నువ్వు కూడా బ్రతకలేవు, వెధవా!
-మిత్రమా! -ఆ.
మిత్రమా!
-ఆ. -మా అమ్మ...
తను ఒంటరి అయిపోతుంది, మిత్రమా!
భగవాన్.
నంద్ సింగ్.
నంద్ సింగ్!
చెప్పండి, సర్!
నువ్వు బాగానే ఉన్నావా?
ఉన్నాను, సర్!
వెళ్లి కోటని సంరక్షించు.
ఇంకా యుద్ధం అయిపోలేదు.
ఆ చెత్తవెధవలని...
నువ్వెందుకు కాల్చలేదు, గుర్ముఖ్ సింగ్?
-సర్, నేను... -ఏంటి?
ఏంటి?
నాకు...
నాకు భయమేసింది, సర్!
నాకు భయమేసింది.
నేనింతవరకూ ఎవ్వరినీ చంపలేదు.
ఎప్పుడూ యుద్ధంలో కూడా పాల్గొనలేదు.
కంగారుపడిపోయాను, సర్.
భగవాన్ సింగ్ ని లోపలికి తీసుకువెళ్లి, నీ స్థానానికి వెళ్లు.
ఇంకా సర్ హాటన్ కి ప్రతీ విషయం తెలిసేలా చూడు.
-వెళ్లు. -అలాగే, సర్.
సర్!
సరాగడీ నుండి ఓ సందేశం వచ్చింది.
సైనికుడు భగవాన్ సింగ్ వీరమరణం పొందాడు.
భగవాన్ సింగ్
రాం సింగ్!
-చెప్పండి, సర్. -భగవాన్ సింగ్ స్థానంలోకి నువ్వు వెళ్ళు.
అలా అయితే పశ్చిమం వైపు ఎవ్వరూ ఉండరు, సర్.
మనం వాళ్ళని అక్కడి నుండి ఇక్కడికి రానిస్తేనే వాళ్లిక్కడికి రాగలరు.
-వెళ్ళు. -అలాగే, సర్!
భగవాన్ సింగ్ పేరు చెప్పి వాళ్ళ పని పట్టండి!
కాల్పులు ఆపండి.
కాల్పులు ఆపండి!
-సర్. -చెప్పు, గుర్ముఖ్.
జనరల్ బిగ్స్ తన బలగంతో హంగూ నుంచి బయలుదేరారని సర్ హాటన్ తెలిపారు.
వాళ్లు రేపటికి వచ్చేస్తారు.
లాల్ సింగ్!
ఇదేదో పన్నాగం లాగుంది, సర్.
-మనం కూడా అదే చేస్తున్నాం, లాల్ సింగ్. -ఎలా, సర్?
జనరల్ బిగ్స్ తన బలగంతో ఇక్కడికి రేపు చేరుకుంటాడు.
ఎంత సుదీర్ఘంగా ఈ యుద్ధం కొనసాగితే అంత మంచిది.
వాళ్ళకి మాటలతో సమయం వృథా చేయాలనుంటే, మనకి నష్టమేముంది?
మనం వాళ్లని రేపటి వరకు ఆపితే, బిగ్స్ సేన ఇక్కడికి వచ్చి మనకి సాయమందించగలరా?
వాళ్ళు మనకి అందించలేకపోయినా,
కనీసం గులిస్తాన్ కి, లాఖార్ట్ కి సాయం అందించగలరు.
పఠాన్లు వాటి మీద కూడా ఖచ్చితంగా దాడి చేస్తారు.
అందుకని, వాళ్లని ఎంత సేపు మనం ఆపగలిగితే, మన సైనికులకి అంత మంచిది.
నా పేరు ఖాన్ మసూద్.
అఫ్రీదీల నాయకుడిని.
ఇతను గుల్ బాద్షా, ఒరాక్జాయిల నాయకుడు.
అతను ముల్లా సయీదుల్లా, మా మార్గదర్శకుడు.
అతను రాం సింగ్.
మీకేం కావాలి?
చూడండి, మీరు యుద్ధం గెలవలేరన్నది సత్యం.
మేము పోరాడాలని నిర్ణయించుకున్నప్పుడే ఈ యుద్ధం గెలిచేశాం.
తక్కినదంతా రక్తపాతమే.
అది కొనసాగుతుంది.
-ఇక్కడి నుండి మీలో ఒక్కరు కూడా... -ఆగండి, సర్.
నన్ను మన్నించండి.
-ఖుదా దాద్. -చెప్పండి, సర్.
మీరేదో అంటున్నారు.
ఎన్ని ఎత్తుగడలు వేసినా మీరు ఓటమి తప్పించుకోలేరు.
మీకు బ్రతకడానికి ఒకేఒక్క దారుంది.
అల్లాని క్షమాపణ కోరి, ఇక్కడి నుండి వెళ్లిపోండి.
లేకపోతే అందరూ చనిపోతారు.
చావడానికి మేము సిద్ధమే, సర్.
మీ జీహాద్ కోసం మీరు చావడానికి సిద్ధమేనా?
లేకపోతే మీ ధైర్యమంతా అమాయక మహిళలని చంపడంలోనే ఉందా?
మీ ఆయుధాలని వదిలేస్తే, మిమ్మల్ని ఏం చేయకుండా వదిలేస్తాం.
ధీరత్వానికీ, పిచ్చితనానికి మధ్య వెంట్రుక వాసంత వ్యత్యాసమే ఉంది.
21 మందితో పోరాడటానికి 10,000 మందితో వచ్చి ధీరత్వం గురించి మాట్లాడుతున్నారా?
సరే, మీకంతగా పోరాడాలని ఉంటే, అలాగే కానిద్దాం.
చనిపోయే ముందు ఆఖరి కోరిక తీర్చాలి కదా.
ధైర్యంగా పోరాడండి, గుల్ బాద్షా.
తెల్లవాళ్ళు గమనిస్తున్నారు.
లేకపోతే, "ఈ నేల మీద పిరికివాళ్ళు పుడతారు," అని వాళ్లంటారు.
నీ ధైర్యం గురించి నువ్వు బాగా గర్వపడుతున్నట్టున్నావు?
ఏం చేయమంటారు, గర్వంగా ఉంది మరి.
మధ్యాహ్నానికల్లా, నీ ధైర్యం మంటగలిసిపోతుంది.
మా కాళ్ళపై పడి ప్రాణాల కోసం ప్రాధేయపడతారు.
సరాగడీ తర్వాత, మధ్యాహ్నానికి గులిస్తాన్ సాయంత్రానికి లాఖార్ట్ ని జయిస్తాం.
ఇవాళే, మూడు కోటలనూ స్వాధీనపరుచుకుంటాం,
సిక్కులకు గౌరవనీయమైన టర్బన్లు మా కాళ్ళపై పడతాయి.
మీది పగటికల.
ఆగండి.
ఉత్తం సింగ్!
మీరు చాలా మందిని కోల్పోయారు.
మీ సంఖ్య పలచబడుతుంది.
అందుకని, వీళ్ళని మీకు తిరిగి అప్పగించేస్తున్నాను.
-పదండి! -రండి!
గోడలు కూలేలోపు, మనం తలుపుల పని చూడాలి.
వాటిని కలపతో చేశారు కనుక సులువుగా బద్దలుకొట్టవచ్చు.
ఏకకాలంలో జరిపే ద్విముఖ దాడికి శత్రువు తట్టుకోలేడు.
ఆ సర్దార్ చాలా ఎక్కువ మాట్లాడుతున్నాడు!
అతనికి మన శక్తి ఏంటో చూపించాలి...
చావండ్రా!
సైనికులారా!
మొదట సరాగడీని,
మధ్యాహ్నానికి గులిస్తాన్ ని
సాయంత్రానికి లాఖార్ట్ ని
వాళ్ళు ఆక్రమించేసుకుంటారట.
తొమ్మిది గంటల్లో ఈ మూడింటిని
ఆక్రమించుకోవచ్చని భావిస్తున్నారు.
వాళ్ళ కాళ్ళ మీద పడి ప్రాణాల కోసం
ప్రాధేయ పడతామని భావిస్తున్నారు.
మన టర్బన్లని
వాళ్ళు కాళ్ళతో తొక్కేస్తారట.
దానికి మీరేమంటారు?
చంపేస్తాం రా!
కిందికి దిగు!
కిందికి దిగు, నాయనా!
పఠాన్లు కాల్పులు జరిపితే, ప్రాణంతో పాటు
నీ మగతనం కూడా పోతుంది.
ఈ బ్రిటీష్ తుపాకులని పడేసి మన భారతీయ తుపాకులని వాడాలి!
శత్రువులు సిగ్గుతో పారిపోతారు.
ఆ దరిద్రుడిని ఎవరైనా కాల్చండి!
36వ సాయుధ సిక్కు దళం సిపాయిల్లారా!
ఏదేమైనా,
మనం వారిని సాయంత్రం వరకు ఆపాలి.
ధైర్యంగా నిలబడండి, సైనికుల్లారా!
ఉదయం 11:05 సెప్టంబరు 12 1897
భగవాన్ సింగ్!
గుర్ముఖ్!
గుర్ముఖ్ సింగ్ భగవాన్ సింగ్
లాల్ సింగ్!
చెప్పండి సర్!
కిందికి వెళ్లి ద్వారం వద్ద కాపలా కాయి! వెంటనే!
సుందర్, దయా, హీరా, జీవన్, భోలా!
పదండి!
భోలా!
-భోలా! -భోలా!
భోలా!
-భోలా. -తూటాలు అయిపోయాయి సర్.
-అందుకే నన్ను కాల్చగలిగారు. -మాట్లాడకు, భోలా.
లోపలి నుండి ఏదైనా గుడ్డ తీసుకురండి.
వద్దు, సర్.
"మరణం అన్ని వర్గాలని,
అసమానతలని తుడిచిపెడుతుంది," అని అంటారు కద సర్.
-నోర్మూసుకో, భోలా! -నేడు...
ఆ సమానత్వాన్ని నన్ను కూడా అనుభవించనివ్వండి, సర్.
సుందర్, ఏవైనా గుడ్డలు తీసుకురా. వెంటనే!
-అందరి లాగానే. -భోలా!
ఆశ వదులుకోకు!
నీకేం కాదు.
-నీకేం కాదు. -సర్.
జీవన్, నీకు వయస్సు మళ్లింది.
మీ నాన్నకే వయసు మళ్లింది, నాకు కాదు.
-నా తూటాలు అయిపోయాయి, సర్. -నావి కూడా!
సర్, నా దగ్గర ఒకే ఒక్క రౌండ్ ఉన్నాయి.
ఏం చేద్దాం మనం?
మార్క్స్ మెన్ ని ముందుకు పంపండి!
సుందర్!
హీరా! జీవన్! వారిని లోపలికి తీసుకెళ్ళండి...
నేను మందుగుండును సేకరిస్తాను.
జీవన్, ద్వారాన్ని మూయి!
భోలా...
నీకో జోక్ చెప్పనా?
భోలా సింగ్, సుందర్ సింగ్, దయా సింగ్
హీరా సింగ్, లాల్ సింగ్, జీవన్ సింగ్
సర్, వారి వద్ద తూటాలు అయిపోతున్నాయి.
లెఫ్టనెంట్ మన్!
సర్!
వారికి మరిన్ని తూటాలు కావాలి.
మేము ప్రయత్నిస్తూనే ఉన్నాం, సర్.
కానీ పఠాన్లు చాలామంది ఉన్నారు.
సరాగడీని చేరుకోవడం అసాధ్యం.
మధ్యాహ్నం 2:17 సెప్టెంబర్ 12 1897
త్వరగా మరిన్ని తూటాలు పట్టుకురా!
చావండ్రా!
నారాయణ్!
సర్, ఇద్దరు పఠాన్లు పశ్చిమ గోడని పేల్చేయడానికి ప్రయత్నిస్తున్నారు.
త్వరగా!
సాయంత్రం 4:00 సెప్టెంబర్ 12 1897
అంతా అయిపోయింది, సర్.
కూలింది గోడే, గుర్ముఖ్.
మనం కాదు.
వాళ్ళని ఇంకొంతసేపు అడ్డుకోవాలి.
మీ స్థానాలకి వెళ్ళండి.
చందా సింగ్, నువ్వు గుర్ముఖ్ తో ఉండు.
కానీ, సర్, నేను...
ఇదేనా చివరి ఆదేశం కావచ్చు, చందా సింగ్.
దయచేసి నా చివరి ఆదేశాన్ని గౌరవించు.
సర్ లారెన్స్ కి నా సందేశాన్ని చేరవేయి, గుర్ముఖ్.
ఏంటా సందేశం, సర్?
నీకు తెలిసే ఉంటుందనుకుంటున్నా.
అవును, సర్.
ఫ్లాస్క్ లను నింపు, ఖుదా దాద్.
-మన శత్రువులకు అవసరమవుతుంది. -అలాగే సర్.
36వ సాయుధ సిక్కు దళం సిపాయిల్లారా, ఏమైనా సందేహాలున్నాయా?
-లేదు, సర్! -లేదు, సర్!
ఏమైనా సందేహాలున్నాయా?
-లేదు, సర్! -లేదు, సర్!
ద్వారాన్ని మూసేయ్, గుర్ముఖ్!
-సర్. -ఏంటి?
హవల్దార్ ఇషార్ సింగ్ యొక్క సందేశాన్ని మీకు ఆపరేటర్ తెచ్చాడు.
ఏంటది?
"మళ్లీ కలుద్దాం, ఫకర్."
మిగిలిన సిక్కులందరినీ త్వరగా చంపేయండి.
సమయం ఇంకా ఉంది.
మనం గులిస్తాన్ ని చేజిక్కించుకోవచ్చు.
ఈసారి నువ్వు రాలేవు కదా, ఇషార్?
నీ పొలాలను ఎవరు చూసుకుంటారు?
నువ్వున్నావు కదా?
మరి మీ తల్లిని?
ఆమెని ఎవరు చూసుకుంటారు?
నువ్వు చూసుకుంటావు.
నీ మీద నాకు పూర్తి నమ్మకం ఉంది.
మరి నా సంగతేంటి?
నేను నీ మీదే ఆధారపడి బతుకుతున్నాను, ఇషార్.
నన్ను కోటని వదిలి పారిపోయి రమ్మంటావా?
మన జాతికి మాట రాకుండా చూడు!
-సైనికులారా, ముందుకు కదలండి. -సైనికులారా, ముందుకు కదలండి.
ప్రభువా, మా గౌరవాన్ని కాపాడు!
నాకు ఈ వరం ప్రసాదించు
దేవుడా
నాకు ఈ వరం ప్రసాదించు
దేవుడా
సన్మార్గం
వీడనివ్వకు.
సన్మార్గం వీడనివ్వకు
భయం లేకుండా
శత్రువులతో ధైర్యంగా
యుద్ధం చేసి
విజయం సాధించే వరమివ్వు
అద్భుతం!
వాడిని నరికేయండి!
నువ్వు పసివాడివే!
సర్!
భయం లేకుండా
శత్రువులతో ధైర్యంగా
యుద్ధం చేసి
విజయం సాధించే వరమివ్వు
భయం లేకుండా
శత్రువులతో ధైర్యంగా
యుద్ధం చేసి
విజయం సాధించే వరమివ్వు
ధైర్యంగా యుద్ధం చేసి
విజయం సాధించే వరమివ్వు
నాకు ఈ వరం ప్రసాదించు, దేవుడా
సన్మార్గాన్ని వీడకుండా
నా మనసులో నీ కీర్తిని
ముద్రించనీ
నిన్ను స్తుతించడమే
నా ప్రధాన లక్ష్యం
అశాశ్వతమైన ఈ జీవితానికి
అంతిమ ఘడియలు సమీపించినప్పుడు
కదనరంగంలో వీరోచితంగా
పోరాడుతూ మరణించనివ్వు
కదనరంగంలో వీరోచితంగా
పోరాడుతూ మరణించనివ్వు
సన్మార్గాన్ని వీడకుండా
నాకు వరం ప్రసాదించు దేవుడా
-అల్లాయే ప్రభువు! -అల్లాయే ప్రభువు!
మీ టర్బన్లు మా పాదాల కింద పడవలసిందేనని చెప్పా కదా?
అది నీ పగటికల!
ఆగండి!
కావాలంటే నన్ను చంపేయండి...
కానీ నా టర్బన్ ని తాకితే ఖబడ్దార్.
నీ టర్బన్ ని ఎవ్వరూ తాకరు.
నేను మాటిస్తున్నాను.
నీ పేరేంటి?
ఇషార్ సింగ్.
నిన్ను ఎప్పటికీ మరిచిపోలేను, ఇషార్ సింగ్.
నిన్ను నిరాశపరచలేదనే భావిస్తున్నాను, బంగారం?
నిరాశ పరిచానా?
నిబ్బరంగా ఉండు, నేస్తమా.
ఛీ! వీడు మాములోడు కాదు.
మనం యుద్ధాన్నీ, ఈ రోజునీ రెండింటినీ కోల్పోయాం, గుల్ బాద్షా.
త్వరలో చీకటి పడబోతోంది.
గులిస్తాన్ ని, లాఖార్ట్ ని ఇప్పుడు చేరుకోవడం అసాధ్యం.
ఈ అపజయంతో నేను వెనుదిరగలేను.
నీకేం కావాలంటే అది చేసుకో, కానీ ఏ సిక్కు టర్బన్ నీ తాకవద్దు.
నాకు వాడి అరుపు వినాలనుంది.
ఆ గోపురానికి నిప్పంటించండి.
ఇషార్ సింగ్, నారాయణ్ సింగ్
చందా సింగ్, ఖుదా దాద్
గుర్ముఖ్ సింగ్
దైవమే అంతిమ సత్యమని విశ్వసించినవానికి ఎల్లప్పుడూ దీవెనలు ఉంటాయి.
దైవమే అంతిమ సత్యమని...
దైవమే అంతిమ సత్యమని విశ్వసించినవానికి,
-ఎల్లప్పుడూ దీవెనలు ఉంటాయి! -ఎల్లప్పుడూ దీవెనలు ఉంటాయి!
దైవమే అంతిమ సత్యమని విశ్వసించినవానికి,
-ఎల్లప్పుడూ దీవెనలు ఉంటాయి! -ఎల్లప్పుడూ దీవెనలు ఉంటాయి!
మా రక్తపు ధారల జ్ఞాపకాలు మా ఖడ్గాలను అంటిపెట్టుకునే ఉంటాయి
రగులుతున్న నిప్పుల నివురు కాలిన మా శరీరాలను గుర్తు చేస్తూనే ఉంటుంది.
మా రక్తాన్ని, స్వేదాన్ని చిందించి
ఈ కాషాయ మకుటాన్ని
సొంతం చేసుకున్నాము
సాయంత్రం 6:10 సెప్టెంబర్ 12 1897
విచారించకు నా మాతృభూమీ
నీ కోసం వంద దెబ్బలైనా తింటాను
నేను ఉన్నా లేకున్నా
నీ కీర్తి చిరస్థాయిగా నిలచిపోవాలి
నా దేశమా, నా ప్రాణమా
నీ ప్రేమ నా నరనరానా పారుతోంది
నా ఒంట్లోని చివరి రక్తపు బొట్టును చిందించైనా
నీ వర్ణం మాయకుండా చూసుకుంటాను
నీ నేలలో కలిసిపోయి
తోటలా పెరుగుతాను
నా హృదయం కోరుకుంటున్నది అదే.
నీ నదులలో ఏకమవ్వాలని
నీ పంటచేనుల్లో పారాలని
నా హృదయం కోరుకుంటున్నది అదే.
నేను ఆనందంతో కేరింతలు కొట్టలేని చోట
పచ్చని పూతోటలు విలసిల్లనీ
నేను తిరిగి రాలేని చోట
నా ఊరు సిరిసంపదలతో వర్థిల్లనీ
ఓ నా మాతృభూమీ
మా ప్రేమకు అవధుల్లేవు
నీ కోసం ప్రాణాలొదిలిన నేను
ఎంత ధన్యుడిని
నీ నేలలో కలిసిపోయి
తోటలా పెరుగుతాను
నా హృదయం కోరుకుంటున్నది అదే
నీ నదులలో ఏకమవ్వాలని
నీ పంటచేనుల్లో పారాలని
నా హృదయం కోరుకుంటున్నది అదే
ఆ 21 సిక్కు సైనికులందరికీ బ్రిటీషు ప్రభుత్వం యొక్క విక్టోరియా క్రాస్ కి
సరిసమానమైన ది ఇండియన్ ఆర్డర్ ఆఫ్ మెరిట్ అవార్డును ప్రదానం చేశారు.
సరాగడీ వీరజవానులకు గౌరవసూచకంగా
బ్రిటీషు పార్లమెంట్లో రెండు నిమిషాల మౌనం
పాటించారని చెబుతారు.
ఈ వీరజవానుల జ్ఞాపకార్థం, ఒకటి అమృతసర్ లో, మరొకటి ఫిరోజ్ పూర్ లో, రెండు గురుద్వారాలు
నిర్మించబడ్డాయి. వీటిని సందర్శించడానికి ఇప్పటికీ వేలకొలది భక్తులు వస్తుంటారు.
నన్ను కాషాయంలో ముంచెత్తు